**RAHVUSVAHELISED ORGANISATSIOONID**

**Kirjuta vastava organisatsiooni nimi või lühend. Kasuta õpiku peatüki 7.2. ja interneti abi.**

*Organisatsioonid, kuhu Eesti kuulub*

1. Selle organisatsiooni liige on Eesti alates märtsist 2004.
2. Sellesse organisatsiooni kuulumine suurendab välisinvesteeringute osakaalu Eestis ning annab meile võimaluse võrrelda oma majandust teiste riikidega.
3. Asutati aastal 1975, organisatsioon püüab konflikte ennetada, kriise ohjata ja aidata kaasa konfliktijärgsele sotsiaalsele taastustööle, sealhulhgas inimõiguste tagamisele.
4. See organisatsioon on keskendunud eelkõige inimõiguste kaitsmisele, sinna kuulub 46 riiki.
5. Aastal 1991 taastas Eesti selles organisatsioonis oma liikmelisuse. Koostöö spordi valdkonnas.
6. Sellesse organisatsiooni kuulumine tagab Eestile selle, et ükski teine selle liikmesriik ei saa kehtestada Eestile erandlikke kaubandustingimusi.
7. Selles organisatsioonis kehtib järgmine põhimõte: rünnak ühe vastu on rünnak kõigi liikmete vastu.
8. Selle organisatsiooni asutamislepingu ehk harta kõige olulisem säte on, et riik ei tohi kasutada sõjalist jõudu teise riigi vastu.
9. Selle organisatsiooni juures töötab Euroopa Inimõiguste Kohus.
10. Selle organisatsiooni liikmeks sai Eesti 2010. aasta lõpus. Organisatsioon tegeleb nt majanduse analüüsiga. Peakorter asub Pariisis.
11. Ülemaailmne rahu- ja julgeolekuorganisatsioon, mis loodi 1945. aastal San Franciscos.
12. See organisatsioon korraldab haridusuuringuid (sh PISA teste).
13. Eesti ühines selle organisatsiooniga 17. septembril 1991.
14. Sellesse organisatsiooni kuulub 27 liikmesriiki.
15. Rahvusvaheline rahandusorganisatsioon, mille liikmeks sai Eesti 1992. aastal.
16. Selle organisatsiooni peasekretär on [António Guterres](https://www.un.org/sg/en/content/sg/biography).
17. Organisatsiooni alaline asukoht on Strasbourgis ning juhtorganiteks on Parlamentaarne Assamblee ja Ministrite Komitee.
18. Organisatsiooni tähtsaim otsustusorgan on Julgeolekunõukogu, kuhu kuulub viis alalist ja kümme mittealalist liiget.
19. Organisatsioon on teinud tihedat koostööd rahuvalveoperatsioonide korraldamisel Euroopa Liidu, ÜRO ning OSCE-ga.
20. Lisaks Eestile liitusid selle organisatsiooniga samal aastal ka Läti, Leedu, Poola, Ungari, Tšehhi, Slovakkia, Sloveenia, Malta ja Küpros.

*Organisatsioonid, kuhu Eesti ei kuulu*

1. See on 1945. aastal asutatud araabia maade ühendus, peakorter asub Kairos.
2. Organisatsioon, mille asutasid 8. detsembril 1991 Venemaa, Ukraina ja Valgevene.
3. Organisatsiooni eesmärgiks on tagada Aafrikas demokraatia, inimõigused ning majanduse areng.
4. [Rahvusvaheline organisatsioon](https://et.wikipedia.org/wiki/Rahvusvaheline_organisatsioon), mille eesmärgiks on arendada [Kagu-Aasia](https://et.wikipedia.org/wiki/Kagu-Aasia) riikide majanduslikku, sotsiaalset ja kultuurilist koostööd. Asutati Vietnami sõja tõttu.
5. Organisatsioon on loodud eesmärgiga tugevdada poliitilist, majanduslikku ja kultuurilist koostööd Ladina-Ameerika ja Kariibi mere piirkonna riikide vahel.